Diari Oficial de la Generalitat Valenciana


Sumari del DOGV 3767, del 08-06-2000 (2000/4157)

ORDRE de 15 de maig de 2000, de la Conselleria de Cultura, Educació i Ciència, per la qual es concedix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3767

Data del DOGV
:   08-06-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/4157


Data del document
:   15-05-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * Benirredrà
    * ensenyament privat

ORDRE de 15 de maig de 2000, de la Conselleria de Cultura, Educació i Ciència, per la qual es concedix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats. [2000/X4157]
  
Els expedients han sigut iniciats a petició dels representants de la titularitat dels centres privats que es relacionen en l'annex, els quals sol·liciten l'autorització d'obertura i funcionament en diversos nivells educatius, amb la consegüent modificació de l'autorització corresponent als altres nivells autoritzats.
  
La Direcció General de Centres Docents ha declarat, a través de resolucions individualitzades per a cada centre, l'adequació de les instal·lacions proposades pel que fa a espais educatius a allò disposat en el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris.
  
Tots els expedients inclouen informe favorable de la Unitat Tècnica de Construccions i de la Inspecció Educativa quant a la relació de professors i titulacions respectives o, si cal, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en diversos nivells educatius a cadascun dels centres que es relacionen en l'annex, amb el número d'unitats i capacitat màxima de llocs escolars que s'especifiquen i efectes des de l'inici del curs acadèmic 1999/2000.
  
Segon
  
Modificar, si cal, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Tercer
  
Les modificacions de les autoritzacions dels nivells encara no implantats faran efecte progressivament, a mesura que s'implanten els mencionats ensenyaments, segons el calendari vigent d'implantació de la Llei orgànica, 1/1990, d'Ordenació General del Sistema Educatiu. Així mateix, els centres mantindran l'autorització que tenien per a impartir ensenyaments anteriors a la LOGSE, mentre no s'extingisquen segons el calendari vigent d'aplicació de la nova ordenació del sistema educatiu.
  
DISPOSICIONS ADDICIONALS
  
Primera
  
Els centres que no hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà, previ informe de la Inspecció Educativa, abans de la posada en funcionament o de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26 de juny), i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Allò disposat en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura, Educació i Ciència, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 15 de maig de 2000
  
El conseller de Cultura, Educació i Ciència,
  
MANUEL TARANCÓN FANDOS
  
Annex
  
Centre: Centre d'Educació Infantil El Castillo
  
Titular: María Soledad Castillo Chirivella
  
Adreça: c/ Palleter, 28
  
Localitat: València
  
Província: València
  
Codi: 23278174
  
Ensenyaments que s'autoritzen:
  
- Educació Infantil, segon cicle amb 3 unitats i 45 llocs escolars (de les quals funcionen durant el present curs 1 unitat)
  
Composició resultant de la resta del centre:
  
- 3 unitats d'Educació Infantil, primer cicle, amb 41 llocs escolars
  
Centre: Escola Professional Xavier
  
Titular: Institució Javierana
  
Adreça: c/ Pintor López, 8
  
Localitat: València
  
Província: València
  
Codi: 76285241
  
Ensenyaments que s'autoritzen:
  
- Cicles formatius de grau superior corresponents a:
  
- Tècnic superior en Administració i Finances: 2 grups amb 40 llocs escolars (a impartir en torn de matí)
  
- Tècnic superior en Dietètica: 2 grups amb 40 llocs escolars (a impartir en torn de vesprada)
  
Composició resultant de la resta del centre:
  
Torn de matí:
  
- 1 grup de tècnic en Comerç amb 20 llocs escolars.
  
- 1 grup de tècnic en Gestió Administrativa amb 20 llocs escolars.
  
- 1 grup de tècnic en Farmàcia amb 20 llocs escolars
  
- 2 grups de tècnic en Cures Auxiliars d'Infermeria amb 40 llocs escolars
  
Torn de vesprada:
  
- 1 grup de tècnic en Comerç amb 20 llocs escolars
  
- 1 grup de tècnic en Gestió Administrativa amb 20 llocs escolars
  
- 2 grups de tècnic en Farmàcia amb 40 llocs escolars
  
- 1 grup de tècnic en Cures Auxiliars d'Infermeria amb 20 llocs escolars
  
Centre: Escoles Sant Josep (Institut Politècnic)
  
Titular: Província d'Aragó de la Companyia de Jesús
  
Domicili: Av. Corts Valencianes, 1
  
Localitat: València
  
Província: València
  
Codi: 46295896
  
Ensenyaments que s'autoritzen:
  
- Educació Especial (per a alumnes majors de 14 anys), amb 4 unitats (psíquics) i 60 llocs escolars
  
Composició resultant de la resta del centre:
  
- 30 unitats d'Educació Primària amb 750 llocs escolars
  
- 24 unitats d'Educació Secundària Obligatòria amb 720 llocs escolars
  
10 unitats de Batxillerat amb 350 llocs escolars en les modalitats de: Ciències de la Naturalesa i de la Salut, Humanitats i Ciències Socials i Tecnològic
  
- 5 cicles formatius de grau mitjà:
  
Tècnic en Mecanitzat: 4 grups amb 120 llocs escolars
  
Tècnic en Equips Electrònics de Consum: 2 grups amb 60 llocs escolars
  
Tècnic en Equips i Instal·lacions Electrotècniques: 4 grups amb 120 llocs escolars
  
Tècnic en Gestió Administrativa: 1 grup amb 30 llocs escolars
  
Tècnic en Instal·lació i Manteniment Electromecànic de Maquinària i Conducció de Línies: 2 grups amb 60 llocs escolars
  
- 5 cicles formatius de grau superior:
  
Tècnic superior en Producció per Mecanitzat: 2 grups amb 60 llocs escolars
  
Tècnic superior en Instal·lacions Electrotècniques: 2 grups amb 60 llocs escolars
  
Tècnic superior en Sistemes de Regulació i Control Automàtics: 2 grups amb 60 llocs escolars
  
Tècnic superior en Desenrotllament i Aplicació de Projectes de Construcció: 2 grups amb 60 llocs escolars
  
Tècnic superior en Administració i Finances: 2 grups amb 60 llocs escolars
  
Centre: Esclaves del Sagrat Cor de Jesús
  
Titular: Esclaves del Sagrat Cor de Jesús
  
Domicili: c/ Convent, 2
  
Localitat: Benirredrà
  
Província: València
  
Codi: 01975785
  
Ensenyaments que s'autoritzen:
  
- Educació Especial (suport a la integració) amb 1 unitat i 15 llocs escolars
  
Composició resultant de la resta del centre:
  
- 6 unitats d'Educació Infantil, segon cicle, amb 142 llocs escolars
  
- 12 unitats d'Educació Primària amb 300 llocs escolars
  
- 8 unitats d'Educació Secundària Obligatòria amb 239 llocs escolars
  
- 1 grup de tècnic en Comerç amb 30 llocs escolars